|  |
| --- |
| **Llogaritë e Flukseve të Materialeve Mjedisore**  Metadata Referenciale në format Euro SDMX Metadata Structure  (ESMS)  INSTAT |

Metadata Referenciale

[1. Kontakt 2](#_Toc71279402)

[2. Përditësimi i metadatave 2](#_Toc71279403)

[3. Paraqitja statistikore 2](#_Toc71279404)

[4. Njësia matëse 6](#_Toc71279405)

[5. Periudha e referencës 6](#_Toc71279406)

[6. Mandati institucional 6](#_Toc71279407)

[7. Konfidencialiteti 6](#_Toc71279408)

[8. Politika e botimit 7](#_Toc71279409)

[9. Shpeshtësia e shpërndarjes 8](#_Toc71279410)

[10. Aksesi në të dhëna dhe qartësia 8](#_Toc71279411)

[11. Manaxhimi i cilësisë 9](#_Toc71279412)

[12. Rëndësia 9](#_Toc71279413)

[13. Saktësia dhe besueshmëria 10](#_Toc71279414)

[14. Afatet kohore dhe përpikmëria 10](#_Toc71279415)

[15. Koherenca dhe Krahasueshmëria 10](#_Toc71279416)

[16. Kostoja dhe ngarkesa 11](#_Toc71279417)

[17. Rishikimi i të dhënave 11](#_Toc71279418)

[18. Përpunimi statistikor 11](#_Toc71279419)

[19. Komente 12](#_Toc71279420)

[Aneks 12](#_Toc71279421)

|  |  |
| --- | --- |
| 1. Kontakt | |
| 1.1. Institucioni i kontaktit | Instituti i Statistikave, INSTAT |
| 1.2. Njësia e kontaktit | Drejtoria e Statistikave të Bujqësisë dhe Mjedisit, Sektori i Llogarive Ekonomike në Bujqësi dhe Mjedis |
| 1.3. Personi i kontaktit | Etis Jareci |
| 1.4. Funksioni i personit të kontaktit | Specialist, Sektori i Llogarive Ekonomike në Bujqësi dhe Mjedis |
| 1.5. Adresa postare | Rr. Vllazën Huta, Ndërtesa 35, Hyrja 1, Tiranë, Shqipëri |
| 1.6. Adresa elektronike (e-mail) | ejareci@instat.gov.al |
| 1.7. Numri i telefonit | +(355) 4 2222411 / +(355) 4 2233356 |
| 1.8. Numri i faksit | +355 4 2228300 |
| 2. Përditësimi i metadatave | |
| 2.1. Çertifikimi i fundit i metadatës | 07/05/2021 |
| 2.2. Publikimi i fundit i metadatës |  |
| 2.3. Përditësimi i fundit i metadatës | 07/05/2021 |
| 3. Paraqitja statistikore | |
| 3.1. Përshkrimi i të dhënave | Llogaritë e Flukseve të Materialeve Mjedisore është një nga modulet e Llogarive Ekonomike në Mjedis. Qëllimi i tyre është integrimi i informacionit mjedisor në një mënyrë koherente me sistemin qendror të Llogarive Kombëtare.  Llogaritë e Flukseve të Materialeve Mjedisore ka për objektiv kryesor të përshkruaj lidhjen midis ekonomisë vendase dhe mjedisit natyror. Ajo përfshin sasinë totale të burimeve natyrore dhe produkteve të përdorura në ekonomi, në mënyrë direkte në prodhimin dhe shpërndarjen e produkteve dhe shërbimeve, ose indirekt përmes nxjerrjes së materialeve të cilat do të përdoren për prodhim.  Llogaritë Ekonomike Mjedisore (LL.E.M) japin një pasqyrim, prej mijëra ton në vit, të rrjedhshmërisë së materialeve brenda dhe jashtë ekonomisë. LL.E.M mbulon materiale të ngurta, të gazta dhe të lëngshme, me përjashtim të flukseve të mëdha të ujit dhe ajrit. Ashtu si sistemi kombëtar i llogarive, LL.E.M është një sistem informacioni multi funksional. Flukset materiale të detajuara sigurojnë një databazë të pasur empirike për qëllime të shumta analitike. Më tej LL.E.M janë përdorur për të ndarë indikatorë të ndryshëm të flukseve materiale.  Instituti Kombëtar i Statistikave i dërgoi EUROSTAT në bazë vjetore LL.E.M.  Llogaritë përfshijnë tabelat e mëposhtme të raportimit:   * Tabela A ‘Nxjerrja e brendëshme’: regjistron flukset materiale nga mjedisi në ekonomi në një ndarje të detajuar sipas llojit të materialit * Tabela B ‘Importet’ – importet totale (brenda dhe jashtë BE-së) dhe Tabela D ‘Eksportet’ - eksportet totale (brenda dhe jashtë BE-së): Këto tabela fizike të tregtisë regjistrojnë importet dhe eksportet e produkteve në mijë ton dhe të grupuara sipas materialeve. * Tabela F ‘Prodhimi i brendshëm i përpunuar’: regjistron flukset materiale nga ekonomia në mjedisin e brendshëm (p.sh. emetimet në ajër, ujë dhe tokë). * Tabela G ‘Artikujt balancues’: raporton disa artikuj memorandumë të cilët janë të nevojshëm për të pasur një ekuilibër të plotë material në lidhje me një ekonomi kombëtare. * Tabela H ‘Treguesit’: paraqet treguesit e nxjerrë nga llogaritë e flukseve të materialeve mjedisore të cilët llogariten automatikisht nga Tabela A deri në G. * Tabela I ‘Llogaritë e Flukseve së Materialit në ekuivalentët e lëndës së parë’: regjistron llogaritë e flukseve së materialit në ekuivalentët e lëndës së parë. Disa artikuj llogariten automatikisht bazuar në të dhënat e raportuara në Tabelën A dhe Tabelën I. |
| 3.2. Sistemi i klasifikimit | Llogaritë Ekonomike të Mjedisit regjistrojnë flukset fizike të materialeve të ndara sipas llojit të rrjedhës dhe llojit të materialit.  Lloji i dimensionit të flukseve korrespondon me tabelat e raportimit të pyetësorit të LL.E.M dhe treguesit e nxjerrë, përkatësisht:   * nxjerrja e brendshme (Tabela A) * importet fizike (Tabela B) * eksportet fizike (Tabela D) * prodhimi i brendshëm i përpunuar (Tabela F) * artikujt e balancimit (Tabela G) * hyrja e drejtpërdrejtë e materialit (tregues) * konsumi i brendshëm i materialit (tregues) * bilanci tregtar fizik (tregues)   Ndarja sipas llojit të materialit përdor një klasifikim të materialeve. Ky klasifikim i materialeve LL.E.M është hierarkik me kategoritë kryesore të flukseve së materialit (niveli 1-shifror). Secila kategori kryesore ndahet më tej, maksimalisht në nivelin 4-shifror:  1-shifror: kategoria e materialit;  2-shifror: klasa e materialit;  3-shifror: grupi i materialit;  4-shifror: nëngrupi i materialit. |
| 3.3. Mbulimi i sektorit | Llogaritë e Flukseve të Materialeve Mjedisore japin informacion statistikor mbi:   1. Burimet e brendshme natyrore; 2. Importet e materialeve mjedisore; 3. Eksportet e materialeve mjedisore; 4. Përdorimin e brendshëm të materialeve mjedisore.   Të dhënat u referohen ekonomive kombëtare siç përcaktohet në sistemin e llogarive kombëtare. |
| 3.4. Koncepte statistikore dhe përkufizime | Disa nga kategoritë kryesore dhe indikatorët kryesorë të llogarive të flukseve të materialeve mjedisore janë:  **Biomasa**  Biomasa përfshin materialet organike jo fosile me origjinë biologjike. Sipas përkufizimeve të Llogarive të Flukseve të Materialeve Mjedisore, lënda e parë e nxjerrë nga burimet natyrore përfshin të gjithë produktet bujqësore, peshqit dhe kafshët e gjuetisë. Blegtoria dhe produktet blegtorale (si p.sh qumështi, mishi, vezët) nuk përfshihen në këtë kategori.  **Mineralet metalike dhe mineralet jo metalike**  Mineralet metalike dhe mineralet jo metalike të përpunuara dhe të pa përpunuara janë dy grupe kryesore në kategoritë e materialeve mjedisore, sipas përkufizimeve të Llogarive të Flukseve Materiale Mjedisore, që përbëhen nga prodhimet e minierave, industria e ndërtimit dhe mineralet industriale.  **Materialet Fosile të Energjisë**  Përfshijnë burimet e naftës dhe materialet e tjera fosile të energjisë që janë formuara në të kaluarën gjeologjike, nga biomasa. Ato përfshijnë lëndet e ngurta, lëngjet dhe gazet.  **Lënda e parë e nxjerrë nga burimet natyrore**  Lënda e parë e nxjerrë nga burimet natyrore përfshin sasinë vjetore të lëndëve të para (me përjashtim të ujit dhe ajrit) të nxjerra nga mjedisi natyror për t'u përdorur në ekonomi, për qëllime ekonomike.  **Përdorimi i brendshëm i materialeve mjedisore**  Përdorimi i brendshëm i materialeve mjedisore mat shumën vjetore të lëndëve të para të nxjerra dhe të përdorura në ekonominë kombëtare, plus të gjitha importet fizike, minus të gjitha eksportet fizike.  **Bilanci i Fizik Tregtar**  Bilanci fizik tregtar është i barabartë me importet fizike minus eksportet fizike.  **Varësia nga importi i materialeve (VI):** llogaritet si raport i importeve mbi inputet direkte të materialeve (IDM), në përqindje. Termi 'varësia nga importet e materialeve' tregon shkallën në të cilën një ekonomi mbështetet në importe për të përmbushur nevojat e saj për materiale. Varësia nga importet e materialeve nuk mund të jetë negative ose më e lartë se 100%. Vlerat e barabarta me 100% tregojnë se nuk ka patur nxjerrje nga burimet e brendshme natyrore gjatë vitit të referimit.  **Produktiviteti i burimeve** përcakton një tregues që pasqyron PBB-në e gjeneruar për njësi të burimeve të përdorura nga ekonomia.  Konceptualisht, Llogaritë Ekonomike të Mjedisit (LL.E.M) i përkasin sistemit ndërkombëtar të kontabilitetit ekonomik mjedisor ([Sistemi i Kontabilitetit Mjedisor-Ekonomik](https://seea.un.org/)). Për më tepër, LL.E.M është një nga disa module fizikë të programit të Eurostat për llogaritë ekonomike mjedisore evropiane. Ajo është e mbuluar nga [Rregullorja (BE) Nr. 691/2011](https://eur-lex.europa.eu/legal-content/EN/TXT/?qid=1416221752426&uri=CELEX:02011R0691-20140616) mbi llogaritë ekonomike mjedisore Evropiane.  LL.E.M janë të lidhura ngushtë me konceptet dhe përkufizimet e llogarive kombëtare. Më së shumti, ata ndjekin parimin e qëndrimit, d.m.th. regjistrojnë flukse materiale në lidhje me aktivitetet e njësisë rezidente, pavarësisht se ku ndodhin gjeografikisht.  Udhëzime të mëtejshme metodologjike janë dhënë në botime të ndryshme nga Eurostat ([shih faqen e internetit të Eurostat > Mjedisi > Metodologjia](https://ec.europa.eu/eurostat/web/environment/methodology), titulli: 'Flukset materiale dhe produktiviteti i burimeve'). |
| 3.5. Njësia statistikore | Njësitë statistikore ndryshojnë sipas burimeve të ndryshme të të dhënave (p.sh. bujqësia, pyjet dhe statistikat e peshkimit, statistikat e prodhimit, vrojtimet gjeologjike, statistikat e energjisë, statistikat e tregtisë së jashtme etj.) Në të cilat bazohet LL.E.M. |
| 3.6. Popullata statistikore | LL.E.M i referohet të gjithë ekonomisë kombëtare të vendit raportues.  LL.E.M përfshin të gjitha materialet (me përjashtim të ujit dhe ajrit) që kalojnë kufirin e sistemit (midis mjedisit dhe ekonomisë) në anën e hyrjes ose në anën e prodhimit. Ekonomia përcaktohet nga konventat e sistemit kombëtar të kontabilitetit (njësitë rezidente).  Të dhënat materiale në ekonomi mbulojnë nxjerrjen e burimeve natyrore (duke përjashtuar ujin dhe ajrin) nga mjedisi natyror dhe importet e produkteve materiale (të mira) nga pjesa tjetër e ekonomisë botërore.  Daljet e materialit janë depozitimet e materialeve në mjedisin natyror dhe eksportet e produkteve materiale dhe mbetjeve në pjesën tjetër të botës. Informacioni mbi burimet natyrore të nxjerra dhe produktet e tregtuara sigurohet nga njësi të ndryshme statistikore. |
| 3.7. Zona e referencës | Statistikat mbi Llogaritë e Flukseve të Materialeve Mjedisore mbulojnë gjithë territorin e Shqipërisë. |
| 3.8. Mbulimi në kohë | Të dhënat janë të disponueshme nga viti 2010 dhe në vazhdim për:   * Burimet e brendshme natyrore; * Importet dhe eksportet sipas kategorive të materialeve mjedisore; * Përdorimin e brendshëm të materialeve mjedisore. |
| 3.9. Periudha bazë | Nuk aplikohet. |
| 4. Njësia matëse | Njësia matëse është mijë ton. |
| 5. Periudha e referencës | Periudha e referencës për Llogaritë e Flukseve të Materialeve Mjedisore është 31 Dhjetor 2019. Ky raport i referohet vitit 2019. |
| 6. Mandati institucional | |
| 6.1. Akte ligjore dhe marrëveshje të tjera | Baza ligjore në të cilin bazohen Llogaritë e Flukseve të Materialeve Mjedisore konsiston në:   * [Ligji Nr. 17/2018 "Për Statistikat Zyrtare"](http://www.instat.gov.al/media/3973/ligj-nr-17-dt-542018_per-statistikat-zyrtare.pdf) * [Programi i Statistikave Zyrtare 2017-2021](http://instat.gov.al/media/3594/psz-2017-2021.pdf)   Baza ligjore përkatëse në nivel Evropian konsiston në :   * [Regulation (EU) 691/2011](https://eur-lex.europa.eu/legal-content/EN/TXT/?qid=1416221752426&uri=CELEX:02011R0691-20140616) * [Sistemi i Kontabilitetit Mjedisor-Ekonomik](https://seea.un.org/) * [Methodologjia mbi "Flukset materiale dhe produktiviteti i burimeve"](https://ec.europa.eu/eurostat/web/environment/methodology) |
| 6.2. Shkëmbimi i të dhënave | Statistikat e Llogarive të Flukseve të Materialeve Mjedisore transmetohen në EUROSTAT nëpërmjet platformës eDAMIS.  Nuk është i zbatueshëm në nivel kombëtar, ky informacion kërkohet vetëm në nivel europian. |
| 7. Konfidencialiteti | |
| 7.1. Konfidencialiteti - politika | Të dhënat e mbledhura konsiderohen rreptësisht konfidenciale dhe përdoren vetëm për qëllime statistikore e kërkime shkencore në përputhje me Ligj Nr. 17/2018 PËR STATISTIKAT ZYRTARE, si dhe Ligjin Nr. 9887, datë 10.03.2008 "Mbrojtja e të Dhënave Personale". Neni 31 i ligjit për statistikat zyrtare përcakton qartë që i gjithë informacioni statistikor i mbledhur nga INSTAT është konfidencial dhe mund të përdoret ose botohet vetëm në tabela përmbledhëse të tilla që nuk identifikojnë njësinë burim të informacionit. Identifikim i drejtpërdrejtë quhet kur një njësi statistikore identifikohet drejtpërdrejt nga emri, adresa ose ndonjë numër identifikimi i njohur zyrtarisht. Kur përpunimi i të dhënave kryhet në mënyrë të tillë që mundëson identifikimin e subjektit të të dhënave, të dhënat duhet të kodohen menjëherë, në mënyrë që subjektet të mos jenë më të identifikueshëm. |
| 7.2. Konfidencialiteti - trajtimi i të dhënave | INSTAT mbron dhe nuk shpërndan të dhënat që ka mbledhur ose që ka akses, të cilat mundësojnë identifikimin e drejtpërdrejtë ose të tërthortë të njësive statistikore. INSTAT ndërmerr të gjitha masat e duhura për të parandaluar dhe bërë të pamundur identifikimin e njësive statistikore përmes mjeteve teknike të tjera që mund të përdoren nga palët e treta. Të dhënat statistikore që mund të bëjnë të mundur identifikimin e njësisë statistikore, shpërndahen nga INSTAT vetëm në rast se:  a) Këto të dhëna janë trajtuar, siç është përcaktuar në mënyrë të veçantë në Rregullore, këto të dhëna janë trajtuar në mënyrë të atillë, sa nuk krijon paragjykim në lidhje me konfidencialitetin statistikor; ose  b) Njësia statistikore ka dhënë miratimin përkatës për bërjen publike të të dhënave;  Të dhënat konfidenciale i përcillen INSTAT-it vetëm për qëllime statistikore dhe vetëm personat që kanë të drejtë aksesi tek to, mund të punojnë me to. Çështjet dhe problemet në lidhje me ruajtjen e konfidencialitetit statistikor verifikohen dhe trajtohen nga stafi i INSTAT. Përgjegjësitë e këtij stafi, janë të përcaktojë shkallën e detajeve që mund të shpërndahet dhe të bëhet publike nga INSTAT. Përgjegjësitë e këtij stafi janë të rekomandojë se: në cilin nivel detajimi mund të shpërndahen të dhënat statistikore, në mënyrë që identifikimi i drejtpërdrejtë ose indirekt, i njësisë statistikore të vrojtuar të mos jetë i mundur; kriteret e anonimizimit për mikrodatat që u janë dhënë përdoruesve; dhënia e hyrjes për hulumtuesit në të dhëna konfidenciale për qëllime shkencore.  Të gjitha të dhënat individuale të mbledhura në njësinë statistikore për prodhimin e statistikave zyrtare përdoren vetëm për qëllime statistikore. Këto të dhëna publikohen së bashku dhe nuk përdoren për të marrë ndonjë vendim administrativ, përfshirë vendimet për kontrollin fiskal ose hetimet ligjore. |
| 8. Politika e botimit | |
| 8.1. Kalendari i publikimeve | Njoftimet për shpërndarjen e statistikave publikohen në kalendarin e publikimit, i cili është në dispozicion në faqen e internetit. Njoftime dhe vonesat janë para-shpallur në këtë kalendar. Në rastin e vonesave specifikohet data e publikimit të ardhshëm si dhe shpjegimi lidhur me arsyet e vonesave. |
| 8.2. Aksesi në kalendarin e publikimeve | [Kalendari](http://www.instat.gov.al/al/publikime/kalendari/%20) i publikimeve është i aksesueshëm në faqen e internetit të INSTAT. |
| 8.3. Aksesi i përdoruesve | Në përputhje me nenin 34 të Ligji Nr. 17/2018 për Statistikat Zyrtare, statistikat  zyrtare shpërndahen në mënyrë që të gjithë përdoruesit të kenë të drejtë të  menjëhershme dhe të barabartë dhe të përdoren të gjitha format e mundshme të  mediave. INSTAT dhe agjencitë statistikore, që kanë në program  përgjegjësitë e shpërndarjes, kërkojnë të plotësojnë çdo kërkesë të ndonjë  organizate ose individi për të dhëna të pabotuara ose analiza specifike. Kanalet  nga të cilat përdoruesit mund të marrin rezultatet e publikimit janë si më poshtë:   1. [Njoftimi për shtyp](http://www.instat.gov.al/al/temat/mjedisi-dhe-energjia/llogarit%C3%AB-ekonomike-t%C3%AB-mjedisit/%23tab3); 2. Kërkesat e shkruara; 3. [Të dhënat në formë tabele](http://www.instat.gov.al/al/temat/mjedisi-dhe-energjia/llogarit%C3%AB-ekonomike-t%C3%AB-mjedisit/%23tab2%20); 4. Pjesa e [Informacionit e dedikuar](http://www.instat.gov.al/al/rreth-nesh/k%C3%ABrko-t%C3%AB-dh%C3%ABna/k%C3%ABrkes%C3%AB-t%C3%AB-dh%C3%ABnash-formulari/) për të kontaktuar INSTAT. |
| 9. Shpeshtësia e shpërndarjes | Statistikat e Llogarive të Flukseve Materiale Mjedisore publikohen në baza vjetore. |
| 10. Aksesi në të dhëna dhe qartësia | |
| 10.1. Njoftim për media | Njoftimi për shtyp përmban informacione mbi treguesit kryesorë si: biomasa, mineralet metalike dhe jometalike, materialet fosile të energjisë, etj.  Formati i njoftimit për shtyp përcaktohet nga sektori i publikimit, i cili vendos  dhe datën e publikimit. Njoftimi për shtyp për Llogaritë e Flukseve të Materialeve Mjedisore publikohet online në faqen e internetit të INSTAT. |
| 10.2. Publikime | Rezultatet e Llogarive të Flukseve së Materialeve Mjedisore janë botuar në faqen e internetit të INSTAT nën temën:   * [Llogaritë e Flukseve të Materialeve Mjedisore](http://www.instat.gov.al/al/temat/mjedisi-dhe-energjia/llogarit%C3%AB-ekonomike-t%C3%AB-mjedisit/#tab3) |
| 10.3. Baza e të dhënave on-line | Të gjitha informacionet vihen në dispozicion në dy gjuhë: Shqip dhe Anglisht. Që nga viti 2011, përmes sistemit Pc-Axis. Gjithashtu në këtë faqe interneti ka një shpjegim të thjeshtë metodologjik. Bazën e të dhënave e aksesoni më poshtë: [Databaza](http://databaza.instat.gov.al/pxweb/sq/DST). |
| 10.4. Aksesi në të dhënat mikro | Baza e të dhënave në nivel mikro nuk publikohet për arsye konfidencialiteti. Të dhënat e agreguara janë lloji i vetëm i të dhënave që u jepet përdoruesve të jashtëm. Edhe pse të dhënat mikro nuk janë publikuar, ato mund të aksesohen në bazë të nenit 34 të Ligjit Nr. 17/2018 "Për Statistikat Zyrtare". |
| 10.5. Të tjera | Përdoruesit mund të dërgojnë kërkesa të tjera specifike nëpërmjet një seksioni të dedikuar për [Kontakt](http://instat.gov.al/al/rreth-nesh/k%C3%ABrko-t%C3%AB-dh%C3%ABna/k%C3%ABrkes%C3%AB-t%C3%AB-dh%C3%ABnash-formulari/). |
| 10.6. Dokumentimi i metodologjisë | Një shpjegim i shkurtër lidhur me përkufizimet, konceptet kryesore dhe shpjegimet metodologjike për përdoruesit publikohet në njoftimin për shtyp dhe publikimet. Informacione shtesë u jepen përdoruesve të brendshëm kur është e nevojshme. Në faqen e INSTAT ka një seksion lidhur me [Metodologjinë](http://www.instat.gov.al/al/temat/mjedisi-dhe-energjia/llogarit%C3%AB-ekonomike-t%C3%AB-mjedisit/#tab4) mbi Llogaritë e Flukseve të Materialeve Mjedisore.  Metodologjia e Llogarive të Flukseve së Materialeve në Ekonomi është e bazuar në manualet dhe rregulloret e Eurostat, i cili përmban një grup të plotë rekomandimesh për përpilimin e treguesve të statistikave të Llogarive të Flukseve të Materialeve Mjedisore në Ekonomi. |
| 10.7. Dokumentimi i cilësisë | Sektori i Llogarive Ekonomike për Bujqësinë dhe Mjedisin dokumenton të gjithë procesin e punës dhe procedurat mbi statistikat e Llogarive të Flukseve të Materialeve Mjedisore për qëllime të brendshme. |
| 11. Manaxhimi i cilësisë | |
| 11.1. Sigurimi i cilësisë | INSTAT është i angazhuar për sigurimin e cilësisë në prodhimin e statistikave zyrtare. Duke u bazuar në ligjin “Për Statistikat Zyrtare, Nr. 17/2018, INSTAT përdor metoda dhe procese statistikore në përputhje me parimet dhe standardet shkencore të pranuara ndërkombëtarisht, si dhe kryen analiza të vazhdueshme, me qëllim përmirësimin e cilësisë dhe ofrimin e statistikave të përditësuara. Në kryerjen e detyrave të tij, INSTAT ndjek parimet e përgjithshme të menaxhimit të cilësisë, në përputhje me Kodin e Praktikës së Statistikave Evropiane (European Statistics Code of Practice). INSTAT për sigurimin e cilësisë udhëhiqet nga parimet e mëposhtme: paanshmëria, cilësia e proceseve dhe produkteve statistikore, orientimi për përdoruesit, orientimi për punonjësit, efektiviteti i proceseve statistikore dhe reduktimi i ngarkesës së të intervistuarve. |
| 11.2. Vlerësimi i cilësisë | Të dhënat e Llogarive të Flukseve së Materialeve Mjedisore në Ekonomi krahasohen me të dhënat e viteve të mëparshme për të parë nëse ka ndonjë koherencë të të dhënave apo nëse ka pasur ndryshime të mëdha. Në rast ndryshimesh, të dhënat administrative përdoren për të konfirmuar situatën e rasteve kur hasen ndryshime të mëdha të sjelljes së një viti me vitet e tjera. |
| 12. Rëndësia | |
| 12.1. Nevojat e përdoruesit | Përdoruesit e të dhënave të Llogarive të Flukseve të Materialeve Mjedisore janë:   * Institucionet e administratës publike * Universitetet * Organizata jofitimprurëse kombëtare dhe ndërkombëtare * Bizneset * Studiuesit, studentët dhe grupe të tjera të ngjashme. |
| 12.2. Kënaqësia e përdoruesit | Klikimet (Page Views) në lidhje me të dhënat e “Llogarive Ekonomike të Mjedisit” për vitin 2020 janë rreth 1,361 klikime.  Gjatë vitit 2020, INSTAT ka kryer vrojtimin për matjen e kënaqësisë së përdoruesve. Rezultatet e vrojtimit tregojnë se cilësia e përgjithshme e temës “Llogaritë Ekonomike të Mjedisit" është vlerësuar me 3.53 (70.6%) nga një shkallë prej 1 (shumë e dobët) deri në 5 (shumë e mirë).  INSTAT organizon çdo vit [Anketën e Kënaqësisë së Përdoruesve](http://www.instat.gov.al/al/dokumentimi/cil%C3%ABsia-statistikore/anketa-mbi-k%C3%ABnaq%C3%ABsin%C3%AB-e-p%C3%ABrdoruesve/). |
| 12.3. Plotshmëria | Plotshmëria e të dhënave mbi “Llogaritë e Flukseve të Materialeve Mjedisore në Ekonomi” gjykohet duke krahasuar cilësinë dhe sasinë e treguesve të mbuluar në INSTAT nga ato të rregulloreve të ndjekura. Shkalla e Plotshmërisë të të dhënave të “Llogaritë e Flukseve të Materialeve Mjedisore në Ekonomi” për 2019 është 100%. |
| 13. Saktësia dhe besueshmëria | |
| 13.1. Saktësia e përgjithshme | Në përgjithësi, të dhënat janë kontrolluar me vitet e mëparshme për të identifikuar ndonjë ndryshim të rëndësishëm në ecurinë e të dhënave. Në rastet kur hasen ndryshime, INSTAT njofton institucionet përkatëse dhe sektorët brenda INSTAT për të vënë në dijeni rreth gjetjeve të konstatuara në mënyrë që të realizohet korrigjimi i këtyre të dhënave nëse shihet i nevojshëm.  Të dhënat janë përpiluar nga një gamë e gjerë e burimeve të të dhënave (p.sh. bujqësia, pyjet dhe statistikat e peshkimit, statistikat e prodhimit, vrojtimet gjeologjike, statistikat e energjisë, statistikat e tregtisë së jashtme etj.). Saktësia e përgjithshme konsiderohet e mirë. |
| 13.2. Gabim i kampionimit | Nuk aplikohet. |
| 13.3. Gabim jo i kampionimit | Nuk aplikohet. |
| 14. Afatet kohore dhe përpikmëria | |
| 14.1. Afatet kohore | Rezultatet e Statistikave për Llogaritë e Flukseve të Materialeve Mjedisore publikohen në faqen e internetit të INSTAT 493 ditë pas përfundimit të periudhës referuese (T + 493 ditë). Periudha referuese e rezultateve të Statistikave për Llogaritë e Flukseve të Materialeve Mjedisore është data 31 Dhjetor 2019.   |  |  | | --- | --- | | Periudha referuese | 12/31/2019 | | Data e publikimit | 5/7/2021 | | Afatet kohore | 493 | |
| 14.2. Përpikmëria | Të dhënat për Llogaritë e Flukseve të Materialeve Mjedisore publikohen në kalendarin e publikimeve. Publikimi për Llogaritë e Flukseve të Materialeve Mjedisore ka qenë i përpiktë në kohë në 100 % të publikimeve të kryera gjatë viteve.   |  |  | | --- | --- | | Periudha referuese | 12/31/2019 | | Data e shpallur | 5/7/2021 | | Data e publikimit | 5/7/2021 | | Vonesa në kohë | 0 | |
| 15. Koherenca dhe Krahasueshmëria | |
| 15.1. Krahasueshmëria gjeografike | Të dhënat për Llogaritë e Flukseve të Materialeve Mjedisore përpilohen në përputhje me udhëzimet e dhëna nga Eurostat dhe janë të krahasueshme me të gjithë vendet europiane që raportojnë të dhënat e LL.E.M në Eurostat. |
| 15.2. Krahasueshmëria kohore | Të dhënat mbi Llogaritë e Flukseve të Materialeve Mjedisore datojnë që nga viti 2010 referuar databazës statistikore duke siguruar një krahasueshmëri kohore prej 10 vitesh (CC2=Jlast-Jfirst+1=10).  Të dhënave ju bëhen kontrolle të vazhdueshme për të garantuar krahasueshmërinë e tyre në seri kohore. |
| 15.3. Koherenca e ndërthurjes së fushave | Nuk aplikohet. |
| 15.4. Koherenca e brendshme | Nuk aplikohet. |
| 16. Kostoja dhe ngarkesa | Stafi të përfshirë në përgatitjen e statistikave mbi Llogaritë e Flukseve të Materialeve Mjedisore është: 2 punonjës pranë pranë zyrave qëndrore të INSTAT, në sektorin e Llogarive Ekonomike në Bujqësi dhe Mjedis. |
| 17. Rishikimi i të dhënave | |
| 17.1. Politika e rishikimit | Politikat e rishikimit bëhen në përputhje me politikën e përgjithshme të rishikimit si dhe politikën e trajtimit të gabimeve të prezantura nga INSTAT si më poshtë:   * [Politika e revizionimit](http://www.instat.gov.al/media/2829/politika_e_revizionimit.pdf) * [Politika e trajtimit të gabimeve](http://www.instat.gov.al/media/2828/politika_e_trajtimit_te_gabimeve.pdf) |
| 17.2. Praktika e rishikimit | Në rast se autoritetet lokale që dërgojnë informacion në INSTAT mbi Llogaritë e Flukseve të Materialeve Mjedisore do të raportojnë ndryshime, ky informacion do të azhurnohet dhe publikohet në botimin e muajit pasardhës, shoqëruar me një shënim shpjegues për përdoruesit. |
| 18. Përpunimi statistikor | |
| 18.1. Burimi i të dhënave | Për statistikat mbi Llogaritë e Flukseve të Materialeve Mjedisore, INSTAT përdor informacionin e siguruar nga:   * Ministria e Bujqësisë dhe Zhvillimit Rural (MBZHR), * Agjencia Kombëtare e Burimeve Natyrore (AKBN), * Agjencia e Menaxhimit të Burimeve Ujore (AMBU), * Vrojtime të ndryshme statistikore të realizuara në INSTAT. |
| 18.2. Shpeshtësia e grumbullimit të të dhënave | Të dhënat për Llogaritë e Flukseve të Materialeve Mjedisore mblidhen në baza vjetore. |
| 18.3. Grumbullimi i të dhënave | Të dhënat për Llogaritë e Flukseve të Materialeve Mjedisore janë të dhëna administrative. Informacionin statistikor i Llogarive të Flukseve Materiale Mjedisore grumbullohet nga Ministria e Bujqësisë dhe Zhvillimit Rural (MBZHR), Agjencia Kombëtare e Burimeve Natyrore (AKBN), Agjencia e Menaxhimit të Burimeve Ujore (AMBU), si edhe nga sektorët brenda Institutit të Statistikave (INSTAT). |
| 18.4. Vlefshmëria e të dhënave | Të dhënave u janë bërë kontrolle logjike dhe matematike. Këto kontrolle kryhen  gjatë të gjithë procesit të përpunimit të të dhënave, për të gjithë treguesit të cilët  INSTAT publikon. Ndër metodat e verifikimit të dhënave administrative mund  të përmendim: Kontrolli për plotësinë e të dhënave, konsistenca me kalimin e  kohës, korrigjimet aritmetike (nuk duhet të jenë shumë të larta), kontrollet  përmbledhëse, kontrolli i serive kohore nëse ka devijime të mëdha, etj. |
| 18.5. Përpilimi i të dhënave | Nuk aplikohet. Mbulimi është gjithëpërfshirës në nivel vendi, të dhënat janë administrative dhe informacioni statistikor është gjithmonë i disponueshëm, kështu që vlerësimi i të dhënave nuk është i nevojshëm. |
| 18.6. Rregullimi | Nuk aplikohet. |
| 19. Komente |  |
| Aneks | |
|  | |